agridiotis

=__Τίτλος Σχεδίου Μαθήματος:__ Κεφάλαιο 4.3 - Οπτικοί Δίσκοι=

**__Δημιουργός:__**
Αγριδιώτης Γεώργιος (1115-2005-00197)

__**Σύντομη περιγραφή του Σχεδίου Μαθήματος:**__
Το Σχέδιο Μαθήματος είναι απαραίτητο για την επίτευξη του τελικού σκοπού, που δεν είναι άλλος από την κατανόηση των Οπτικών Δίσκων από τους μαθητές. Είναι μία σημαντική και δύσκολη εργασία, γιατί ο εκπαιδευτικός καλείται να λάβει σημαντικές αποφάσεις που αφορούν την επιλογή των στόχων του μαθήματος, το νοητό σχεδιασμό του μαθήματος και την οργάνωση των επιμέρους δραστηριοτήτων μέσα στα δεδομένα χρονικά πλαίσια, στην περίπτωσή μας των δύο διδακτικών ωρών.

Αρχικά θεωρήθηκε σωστό να γίνει μία σύντομη αναφορά στο προηγούμενο μάθημα (Δισκέτες - Οδηγοί Δισκετών) αφενός για να το θυμηθούν, αφετέρου για πιο ομαλή σύνδεση με το νέο κεφάλαιο και να συνειδητοποιήσουν οι μαθητές τις διαφορές των μέσων αποθήκευσης που είχαν διδαχτεί, σε σχέση με τους πιο σύγχρονους Οπτικούς Δίσκους. Στη συνέχεια θα διδαχθούν το βασικό αντικείμενο της σημερινής διδασκαλίας με την βοήθεια εργαλείων web 2.0, που έχουν ως στόχο την ευκολότερη και την ποιο ευχάριστη εκμάθηση των νέων εννοιών και την ενασχόληση των μαθητών σε λιγότερο χρόνο αλλά και αποδοτικότερα από το σπίτι τους. Στα πλαίσια αυτά εκτός από τις καθορισμένες διαφάνειες, θα τους γίνει ιστορική αναδρομή από την εμφάνιση των οπτικών δίσκων μέχρι και σήμερα, θα συμμετάσχουν σε διάφορα παιχνίδια, θα δουλέψουν σαν ομάδες και θα αφεθούν να κάνουν ερωτήσεις ούτως ώστε να λύσουν τις απορίες που τους έχουν δημιουργηθεί. Στο μεταξύ ένας οπτικός δίσκος θα περάσει από τα θρανία τους για να δουν πως είναι, καθώς ένα βίντεο μαζί με την βοήθεια του διδάσκοντα θα τους επεξηγεί το πως μπορούν να τον εγκαταστήσουν σε έναν προσωπικό υπολογιστή.

Στα τελευταία στάδια του μαθήματος θα τους γίνει μία σύντομη αναφορά στο επόμενο κεφάλαιο που θα διδαχθούν (Ταινίες) ώστε να τους απασχολήσει το θέμα ως την επόμενη διδασκαλία και θα τους μοιραστούν φύλλα εργασίας που θα συμπληρωθούν στο σπίτι τους για να διαπιστώσουν και αυτοί αλλά κι ο διδάσκων τι γνώσεις αποκόμισαν από το σημερινό μάθημα.

__**Γνωστικό αντικείμενο, ανάγκες που καλύπτει, το επίπεδο των εκπαιδευόμενων και οι προαπαιτούμενες γνώσεις:**__
Στα πλαίσια των δύο διδακτικών ωρών, στόχος είναι οι μαθητές να επεξεργαστούν και να κατανοήσουν τις μονάδες οπτικών δίσκων που χρησιμοποιήθηκαν και χρησιμοποιούνται καθώς και τα χαρακτηριστικά τους, την ανάγκη που ώθησε στην ανακάλυψή τους όπως και το πως μπορεί να γίνει εγκατάσταση αυτών στο υλικό του υπολογιστή. Σημαντικό είναι να κατανοήσουν τις διαφορές των χαρακτηριστικών του κάθε οπτικού δίσκου όσο αφορά τη χωρητικότητα, την ταχύτητα, τον τρόπο λειτουργίας και άλλα.

Σημαντικές πρότερες γνώσεις δεν είναι ανάγκη να υπάρχουν αλλά θα πρέπει να υπάρχει έστω ένα μικρό υπόβαθρο από τα προηγούμενα μαθήματα που καλύφτηκαν σε σχέση με το τι είναι γενικότερα οι μονάδες αποθήκευσης, τι είναι η κύρια μνήμη ώστε να κατανοήσουν το νέο μάθημα καθώς και τις διαφορές πρωτεύουσας και δευτερεύουσας μνήμης.

Το μάθημα θα είναι διάρκειας δύο διδακτικών ωρών και απευθύνεται σε μαθητές του πρώτου κύκλου της Α' Τάξης του ΤΕΕ στον τομέα Πληροφορικής και Δικτύων Ηλεκτρονικών Υπολογιστών.

**__Σκοποί / Στόχοι Μαθήματος:__**
Σκοπός της συγκεκριμένης διδασκαλίας είναι οι μαθητές να κατανοήσουν τη λειτουργία των οπτικών δίσκων και τα χαρακτηριστικά τους αλλά και να καλυφθούν οι παρακάτω στόχοι.

Όταν ολοκληρωθεί η ενότητα οι μαθητές να μπορούν να:
 * περιγράφουν πως αναπαρίστανται οι δυαδικές πληροφορίες (bits) χρησιμοποιώντας pits και lands,
 * περιγράφουν τη λειτουργία της ανάγνωσης ενός οπτικού δίσκου,
 * απαριθμούν τις τεχνολογίες οπτικών δίσκων,
 * δικαιολογούν γιατί η χωρητικότητα ενός Blu-Ray δίσκου είναι μεγαλύτερη από τη χωρητικότητα ενός DVD και αυτή του DVD είναι μεγαλύτερη από ένα CD,
 * διακρίνουν τα τεχνικά χαρακτηριστικά των οπτικών δίσκων καθώς και τις τυπικές τιμές τους για τις συσκευές οδήγησης CD απλής ταχύτητας αλλά και άλλων οπτικών δίσκων μεγαλύτερης ταχύτητας,
 * εγκαθιστούν τους οπτικούς δίσκους σε μονάδες υπολογιστών και
 * να διακρίνουν την χρονολογική σειρά και την εξέλιξη των οπτικών δίσκων που ανακαλύφθηκαν.

__Mάθημα και ενότητα του αναλυτικού προγράμματος που αντιστοιχεί:__
Η ενότητα αυτή αποτελεί τμήμα του μαθήματος "Υλικό Υπολογιστή" που διδάσκεται σε μαθητές του πρώτου κύκλου της Α' Τάξης του ΤΕΕ στον τομέα Πληροφορικής και Δικτύων Ηλεκτρονικών Υπολογιστών. Αντιστοιχεί στην τρίτη ενότητα του τέταρτου κεφαλαίου που έχει να κάνει με τις μονάδες αποθήκευσης. Σκοπός της ενότητας είναι η παρουσίαση των οπτικών δίσκων που έχουν τη δυνατότητα να αποθηκεύουν σε ψηφιακή μορφή μεγάλη ποσότητα πληροφοριών και αποτελούν ένα σημαντικό μέσο αποθήκευσης δευτερευούσης μνήμης.

__Περιγραφή του σχεδίου του μαθήματος (βασικές έννοιες, χρονοπρογραμματισμός, στάδια, link σε ιστοσελίδες και λοιπά):__
Σημαντικό πριν από την εκτέλεση του οποιουδήποτε μαθήματος είναι να γίνει η προετοιμασία του. Για τον σκοπό αυτό καλό είναι ο καθηγητής να συντάξει ένα σχέδιο διδασκαλίας και να το έχει σαν οδηγό κατά την διάρκειά της. Αυτό βοηθάει στο να γίνει μία σωστή οργάνωση της ύλης που πρέπει να διδαχθεί για να γίνει στον καθορισμένο χρόνο που υπάρχει στην διάθεσή του. Ένα σωστό σχέδιο μαθήματος με κάποια λογική συνέχεια σε σχέση με τις προηγούμενες και τις επόμενες γνώσεις, με σωστή συνοχή αλλά και πληρότητα (χωρίς όμως περιττές πληροφορίες) θα βοηθήσει τους μαθητές να κατανοήσουν κάποια βασικά πράγματα για τους οπτικούς δίσκους. Εάν αυτό συνδυαστεί και με τα εργαλειά εκμάθησης web 2.0 τότε αυτή η μετάδοση της γνώσης θα γίνει ευχάριστα χωρίς να δίνει την εντύπωση μιας απλά ψυχρής διάλεξης. Το μάθημα είναι διάρκειας δύο διδακτικών ωρών.


 * ====**1η Διδακτική Ώρα (45 λεπτά)**====

Η διδασκαλία μας θα ξεκινήσει με μία σύντομη επανάληψη γενικά για τις μονάδες αποθήκευσης που είναι και η θεματολογία του τέταρτου κεφαλαίου του βιβλίου καθώς και για τις δισκέτες που είχαμε διδαχθεί το προηγούμενο μάθημα. Αυτό θα βοηθήσει την πιο ομαλή ένταξη τους στο νέο κεφάλαιο καθώς θα γίνει ακόμη ποιο κατανοητή η έννοια της μονάδας αποθήκευσης. Επίσης θα δειχθεί πως με την εξέλιξη της τεχνολογίας φθάσαμε από το μοντέλο των δισκετών στους νεότερους οπτικούς δίσκους. Αναπόφευκτα ως το τέλος του μαθήματος θα έχουν γίνει κάποιες συγκρίσεις σε σχέση με την λειτουργικότητα, την ευχρηστία, την χωρητικότητα όπως και άλλων χαρακτηριστικών τους.
 * __Πρώτο Στάδιο (10 λεπτά)__**

Σε αυτό το σημείο θα γίνει μία παρουσίαση ενός χρονολόγιου (timeline)για να τοποθετηθούν χρονικά οι μονάδες αποθήκευσης οπτικών δίσκων που διδάχτηκαν και θα διδαχτούν οι μαθητές για να δουν πότε εμφανίστηκε το κάθε ένα. Σε αυτή την εφαρμογή γίνεται μία μικρή αναφορά σχεδόν για κάθε έναν από τους οπτικούς δίσκους που εμφανίστηκαν κατά καιρούς στην αγορά. Ταυτόχρονα θα γίνει μία μικρής διάρκειας επεξήγηση των εννοιών που αναφέρονται στο χρονολόγιο. Αυτό θα είναι πάντα σε περίοπτη θέση καθ' όλη τη διάρκεια του μαθήματος για να γίνεται αναφορά σε αυτό όποτε αυτό είναι αναγκαίο. Με αυτόν τον τρόπο ελαττώνετε η αφηρημάδα και το μπέρδεμα των μαθητών αφού ανά πάσα στιγμή θα μπορούν να κατανοούν και να γνωρίζουν πως συνδέονται όλα τα αντικείμενα που διδάχτηκαν αναμεταξύ τους. media type="custom" key="11065566" align="center"
 * __Δεύτερο Στάδιο (10 λεπτά)__**

Στη συνέχεια εμβαθύνουμε στο κυρίως αντικείμενο μας, αυτό των οπτικών δίσκων. Για τον σκοπό αυτό έχουν δημιουργηθεί μερικές διαφάνειες που θα είναι το κύριο εργαλείο μας για την διδασκαλία. Οι διαφάνειες θα παρουσιαστούν στους μαθητές με την βοήθεια του εργαλείου Slideshare. Mε την εναλλαγή των διαφανειών θα έχουμε συνεχώς σε παράλληλη προβολή το χρονολόγιο που παρουσιάσαμε προηγουμένως. Οι διαφάνειες είναι μία απόσταξη των γνώσεων του βιβλίου δομημένες ποιο ευχάριστα και εμπλουτισμένες με νέες τεχνολογίες που δεν αναφέρονται σε αυτό (όπως Blueray Disc). Κατά την διάρκεια αυτής της παρουσίασης ο κάθε μαθητής θα έχει μπροστά το βιβλίο του, που περιέχει περισσότερες λεπτομέρειες. Εννοείται ότι στην παρουσίαση όπου τίθεται σκόπιμο θα γίνεται περισσότερη εντριβή σε κάθε σημείο της διαφάνειας, αφού σε αυτές βρίσκονται μόνο τα σημαντικότερα στοιχεία που είναι εύκολο να κατανοηθούν και να απομνημονευθούν. Σε αυτό το σημείο θα γίνει το καθιερωμένο δεκαπεντάλεπτο διάλυμα που θα ξεκουράσει τους μαθητές και θα δώσει την ευκαιρία στον διδάσκων για εκ νέου μελέτη του σχεδίου μαθήματος του. media type="custom" key="11062792" width="372" height="372" align="center"
 * __Τρίτο Στάδιο (25 λεπτά)__**


 * ====**2η Διδακτική Ώρα (45 λεπτά)**====

Ξεκινώντας την δεύτερη ώρα θα υπάρξει χρόνος για να ολοκληρωθεί η παρουσίαση των διαφανειών. Πριν προχωρήσουμε στο επόμενο μέρος του μαθήματος θα γίνει μία ανταλλαγή απόψεων και ερωτήσεων μαζί με τους μαθητές με στόχο να γίνει ένας όμορφος και εποικοδομητικός διάλογος. Στα πλαίσια αυτής της προσπάθειας θα δοθεί η ευκαιρία στους μαθητές να εκφράσουν τις απορίες τους και τους προβληματισμούς τους σε σχέση με το τι διδάχθηκαν. Ως γνωστόν πολλές φορές μένουν αναπάντητες πολλές απορίες είτε επειδή δεν δίνεται χρόνος για να επιλυθούν αυτές είτε επειδή κάποιοι μαθητές ντρέπονται να τις διατυπώσουν. Όταν σιγουρευτούμε ότι η παράδοση έγινε πλέον κατανοητή από όλους τους μαθητές (ή τουλάχιστον μεγάλου μέρους αυτών) θα συνεχίσουμε στα επόμενα στάδια.
 * __Πρώτο Στάδιο (15 λεπτά)__**

Σε αυτό το διάστημα θα γίνει παρουσίαση από τον διδάσκοντα για το πως μπορεί να τοποθετηθεί ένας οδηγός οπτικού δίσκου σε έναν προσωπικό υπολογιστή. Παράλληλα θα γίνεται προβολή αντίστοιχου οπτικοακουστικού υλικού - βίντεο. Αυτό το κομμάτι θα γίνει σε αντιδιαστολή των συνηθισμένων τρόπων διδασκαλίας που κάνουν τον μαθητή να κατανοεί όλες τις έννοιες του υπολογιστή θεωρητικά χωρίς να μπορεί στο τέλος των διαλέξεων να περιεργαστεί και να επεξεργαστεί όλα αυτά που έμαθε στο σχολείο. media type="youtube" key="LbF14QT3Fks" height="315" width="420" align="center"
 * __Δεύτερο Στάδιο (10 λεπτά)__**

Σε αυτό το στάδιο έχει ολοκληρωθεί η διάλεξη του μαθήματος που αφορούσε τους οπτικούς δίσκους. Στη συνέχεια θα γίνει προσπάθεια να γίνουν οι μαθητές ακόμη ποιο ενεργητικοί στη διδασκαλία τους σε σχέση με το πως ήταν μέχρι τώρα. Στα πλαίσια αυτού η συνέχεια θα είναι εργαστηριακή. Κάθε δύο μαθητές θα έχουν μπροστά τους έναν υπολογιστή και θα επιχειρήσουν να επιλύσουν ένα σταυρόλεξο που έγινε για τα πλαίσια του συγκεκριμένου μαθήματος. Το σταυρόλεξο αυτό θα εμπεριέχει ερωτήσεις από το γνωστικό αντικείμενο της διδαχθείσας ύλης και θα έχει ως στόχο την ανάπτυξη της ομαδικότητας τους. Αφού το συμπληρώσουν θα μπορούν να δουν το ποσοστό των σωστών τους απαντήσεων και ποια είναι τα πιθανά λάθη που έχουν κάνει. Έτσι θα δουν στην πράξη τι έμαθαν και τι κατάλαβαν από την σημερινή διάλεξη και θα έχουν την ευκαιρία να κάνουν τις τελευταίες τους σχετικές με το σημερινό μάθημα απορίες.
 * __Τρίτο Στάδιο (15 λεπτά)__**

__**Τέταρτο Στάδιο (5 λεπτά)**__ Στα τελευταία στάδια της διάλεξης γίνει μία σύντομη αναφορά στην επόμενη ενότητα που θα διδαχθούμε, αυτή των ταινιών. Έτσι θα προϊδεάσουμε τους μαθητές για τη συνέχεια ελπίζοντας ότι θα τους εξάψουμε κάπως την περιέργεια. Τέλος θα μοιραστούν σε όλους τους μαθητές φύλλα εργασίας για το σπίτι που θα διορθωθούν στο επόμενο μάθημα. Έτσι ολοκληρώνοντας το διάβασμα στο σπίτι θα έχουν την ευκαιρία να διαπιστώσουν τι έχουν αφομοιώσει από το σημερινό μάθημα.

__Mαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν:__
Τα εργαλεία web 2.0 που χρησιμοποιήθηκαν:
 * SlideShare για τη δημιουργία διαφανειών. Έτσι οι μαθητές θα μπορούν και μετά το μάθημα να ανατρέξουν σε αυτές. Με τα tags που τοποθετήθηκαν (CD, DVD, Blu-Ray) δίπλα στα "Related" εμφανίζονται και άλλες παρουσιάσεις σε σχέση με αυτά τα αντικείμενα. Με αυτόν τον τρόπο όποιοι μαθητές το επιθυμούν μπορούν να ανατρέξουν και σε διαφορετικές πηγές πληροφόρησης. Κατά την διάρκεια της περιήγησης τους θα μπορούν να κάνουν σχόλια και να κάνουν απορίες μέσω των "Comments" από κάτω.
 * TimeRime για τη δημιουργία χρονολογίου. Έτσι οι μαθητές θα μπορούν να διακρίνουν την χρονολογική σειρά και την εξέλιξη των οπτικών δίσκων που εφευρέθηκαν.
 * Kubbu για τη δημιουργία σταυρολέξου. Έτσι οι μαθητές θα ενδιαφερθούν περισσότερο για το μάθημα και δεν θα δουν την διαδικασία απλά σαν μία μορφή εξέτασης.

__Φύλλο Εργασίας:__
Στο τέλος του μαθήματος θα δοθούν φύλλα εργασίας, ένα σε κάθε μαθητή για πραγματοποίηση στο σπίτι. Αυτά τα φύλλα εργασίας είναι σαν μια μικρή μορφή αξιολόγησης τόσο για τον μαθητή όσο και για τον διδάσκοντα. Όταν ολοκληρωθεί το διάβασμα αυτής της ενότητας ο κάθε μαθητής θα διαπιστώσει σε τι βαθμό έχει αφομοιώσει όλα όσα έχει διδαχθεί αυτές τις δύο ώρες. Επίσης ο καθηγητής θα δει σε ποιο βαθμό κατανόησαν οι μαθητές την ενότητα και πως μπορεί ανάλογα να το διορθώσει στο μέλλον. Τα φύλλα αυτά αποτελούνται από ερωτήσεις σωστού-λάθους, ερωτήσεις πολλαπλής επιλογής, ερωτήσεις συμπλήρωσης κενών και δραστηριότητες σύντομης ανάπτυξης. Είναι δομημένα και κατασκευασμένα με τρόπο που δεν κουράζουν και λύνονται σε εύλογο χρονικό διάστημα. Στο επόμενο μάθημα θα γίνει διόρθωσή τους και μία τεκμηριωμένη επεξήγηση των απαντήσεων.

__Φύλλο Αξιολόγησης:__
Η εκπαιδευτική αξιολόγηση αποτελείται από ένα σύνολο επιμέρους συστηματικών και οργανωμένων διαδικασιών που αποσκοπούν στον προσδιορισμό και στην αποτίμηση της αποτελεσματικότητας της διδασκαλίας, του εκπαιδευτικού και των μαθητών. Δεν πρέπει ο έλεγχος των βασικών γνώσεων τις οποίες έχουν αποκτήσει οι μαθητές να γίνουν στα πλαίσια ενός δασκαλοκεντρικού μαθησιακού περιβάλλοντος μέσω των στρατηγικών της απομνημόνευσης και της επανάληψης. Βασικός στόχος της αξιολόγησης πρέπει να είναι η εκπαίδευση των μαθητών και η βελτίωση της απόδοσης και του έργου τους και όχι ο απλός έλεγχος της επίδοσής τους.

Η αξιολόγηση βοηθά τους μαθητές να:
 * αναγνωρίσουν τι έχουν μάθει,
 * παρατηρήσουν τη μαθησιακή τους εξέλιξη και
 * αποφασίσουν πως να κατευθύνουν τη μαθησιακή τους πορεία.

Όσον αφορά τους εκπαιδευτικούς, τα αποτελέσματα της αξιολόγησης μπορούν να τους βοηθήσουν:
 * στην κατεύθυνση της εξαγωγής συμπερασμάτων σχετικών με την ποιότητα και την αποτελεσματικότητα του παρεχόμενου εκπαιδευτικού υλικού και
 * στην λήψη παιδαγωγικών αποφάσεων σχετικά με την αλλαγή, τον εμπλουτισμό, τη βελτίωση και την αύξηση της αποτελεσματικότητας της εκπαιδευτικής διαδικασίας και των σκοπών/στόχων που είχαν τεθεί στην αρχή.

Επειδή η αξιολόγηση πρέπει να γίνεται καθημερινά κατά την διάρκεια της διδασκαλίας αλλά και μακροσκοπικά και όχι από μία μόνο μικρή ενότητα της ύλης του μαθήματος που διδάχθηκε σε μόλις δύο ώρες δεν θα γίνει κάποια σημαντική αξιολόγηση των μαθητών σε σχέση με το σημερινό μάθημα. Εννοείται ότι κάποιο σημαντικό ρόλο στην σφαιρική άποψη που θα δημιουργήσουμε για τον κάθε μαθητή θα τον παρέχουν οι απαντήσεις στα φύλλα εργασίας που θα παραδώσουν, η συμμετοχή τους στην εκπαιδευτική διαδικασία και η εκπόνηση ομαδικών και ατομικών δραστηριοτήτων μέσα στην τάξη.

__Συμπεράσματα - Προτάσεις:__
Το σημαντικότερο συμπέρασμα και πρόταση που εξάγεται μέσω της εκπόνησης αυτής της εργασίας είναι η αναγκαιότητα της συγγραφής σχεδίου μαθήματος πριν από κάθε μάθημα. Να συντάσσονται οι σωστοί στόχοι/σκοποί του εκπαιδευτικού για να βλέπει στο τέλος εάν τους έχει επιτύχει. Το σχέδιο μαθήματος βοηθά τον διδάσκοντα να διαχειριστεί σωστά το χρόνο που έχει χωρίς να κάνει τους μαθητές του να βαρεθούνε ή να κουραστούν. Η διατύπωση με σαφήνεια των πληροφοριών που θέλει να μεταδώσει θα βοηθήσει τους μαθητές να μην χρειαστούν πολύ χρόνο για μελέτη στο σπίτι για πράγματα που θα μπορούσαν να έχουν ήδη μάθει από το σχολείο. Πολύ σημαντικό στην εκπαιδευτική δραστηριότητα είναι οι μαθητές να γίνονται ενεργοί πομποί και όχι μόνο παθητικοί δέκτες. Για να επιτευχθεί αυτό μπορούν να γίνεται εποικοδομητικός διάλογος με τα παιδιά πάνω στην ενότητα του μαθήματος, να τους επιτρέπεται συχνά να κάνουν απορίες και ερωτήσεις σχετικές με το μάθημα και να τους δίνονται δραστηριότητες τόσο στην τάξη όσο και στο σπίτι. Καλό είναι κάποιες από αυτές τις δραστηριότητες να είναι ομαδικές ούτως ώστε να αναπτυχθεί η συνεργασία και η ομαδικότητα μεταξύ τους κερδίζοντας ο ένας από τον άλλο ιδέες και γνώσεις.

Σημαντική επίσης είναι η εκμετάλλευση της τεχνολογίας που παρέχει την δυνατότητα να κερδηθεί το ακροατήριο και να εξάψει το ενδιαφέρον τους για το μάθημα. Σε αυτό συνεισφέρουν τα εργαλεία web 2.0 πάντοτε όμως με την σωστή μελέτη και χρησιμοποίησή τους από τους διδάσκοντες.

__Βιβλιογραφία (βιβλιογραφικές αναφορές, λογισμικά και διευθύνσεις Διαδικτύου):__
Για την εκτέλεση της εργασίας χρησιμοποιήθηκαν:
 * Υλικό Υπολογιστών (2000), Κ. Πεκμεστζή και συνεργάτες
 * Διδακτικές Προσεγγίσεις και Εργαλεία για τη διδασκαλία της Πληροφορικής (2009), Μ. Γρηγοριάδου και συνεργάτες
 * Σύγχρονα Λειτουργικά Συστήματα (2007), Andrew S. Tanenbaum
 * Θεμελιώδεις Αρχές Συστημάτων Βάσεων Δεδομένων (2005), R. Elmasri, S. B. Navathe
 * Wikipedia (CD/CD-R/CD-RW/DVD/Blu-Ray)
 * Paraller Distributed Processing Laboratory
 * Youtube (How to remove and install an optical PC CD/DVD drive)
 * Men 24
 * hollersbtcomputersystems
 * Slideshare
 * TimeRime
 * Kubbu

__Εργασίες που αξιολογήθηκαν:__

 * Κάρτα Ήχου - Πολυμέρη Μαρία - Σωτήρος Ιάκωβος
 * Η Οθόνη (Monitor) - Σάνη Στέλα - Δούσκας Δημήτρης

__**Η εργασία είναι έτοιμη για αξιολόγηση** __
  include component="comments" page="agridiotis" limit="10" 
 * Αξιολόγηση Σχεδίου μαθήματος και Μαθησιακού Αντικειμένου **